Lucky Roux

Lucky Roux on Punatukkapiraattien läski kinkkujen ystävä, jonka rooli Shanksin miehistössä on lähinnä olla muiden kiusattavana.
== Lihaisat seikkailut ==
Lucky Roux on oman tiensä kulkija, joka lähtee usein kinkunmetsästysmatkalle kinkunmuotoisella laivallaan. Se muistuttaa ulkomuodoltaan kelluvaa rasvaista skinkanpalaa, jonka keulakuvana on luu, ja johon on tökätty kaksipurjeinen masto. Löytääkseen uusia meheviä kinkunpaloja, käyttää Lucky Roux custom -tehtyä lokitikkua, jossa neulan sijasta on pieni kinkku.
== Tovereiden kidutettavana ==
Valitettavasti uusien kinkkujen löytäminen on tehty Unlucky Rouxille harvinaisen haastavaksi, sillä Shanks ja hänen miehistönsä tuhoavat jatkuvasti tonneittain kinkkuja. He eivät tee sitä salaisesti, vaan sitovat avuttoman Super Unlucky Rouxin seuraamaan vierestä, miten monipuolisin eri tavoin kinkkuja voidaan tuhota. Esimerkiksi he rakastavat kinkkujen vierittämistä liukumäkeä pitkin koskeen, johon myös Lucky Roux on pariin otteeseen heitetty. Toinen suosittu tapa tuhota kinkkuja on kaataa laavaa niiden päälle, eikä Lucky Roux voi kuin parkua sivusta hänen ravintonsa sulatessa olemattomiin.
Shanksille ja hänen miehistölleen ei kuitenkaan riitä vain parin harmittoman kinkun pilaaminen. He myös tuhoavat niitä tuottavia tehtaita sekä niitä jalostavia ravintoloita ja einespuljuja esimerkiksi ilmapommittamalla. Samalla he varmistavat, ettei Very Unlucky Roux saa muitakaan herkkuruokia. Muuta miehistöä ei kakkosluokan herkut haittaa, sillä he pitävät enemmän kalajan mausta.
Category:Piraatit
Category:Punatukkapiraatit